ইবনে দুবাইতি

জামালুদ্দিন আবু আবদুল্লাহ মুহাম্মদ বিন সাঈদ বিন ইয়াহিয়া বিন আলি বিন আল-হাজ্জাজ আল-ওয়াসিতি (    ) বা ইবনে আল-দুবাইতি  একজন ইরাকি মুহাদ্দিস (হাদিস পণ্ডিত), ইতিহাসবিদ এবং ইলমে আল-রিজালের বিশেষজ্ঞ ছিলেন।তিনি বেশ কিছু গুরুত্বপূর্ণ গ্রন্থ রচনা করেছেন। তিনি আব্বাসীয় যুগের শেষের দিকের একজন প্রধান ইতিহাসবিদ ছিলেন এবং হাদিস ও এর বিজ্ঞানের ক্ষেত্রে তাঁর সময়ের সেরা পণ্ডিতদের একজন হিসেবে বিবেচিত হতেন।Al-Alam - Khair Al-Din Al-Zarkali - Dar Al-Ilm for Millions - Edition 15 - 2002

 জীবনী 
তিনি সোমবার ২৬ রজব ৫৫৮/রবিবার, ৩০ জুন ১১৬৩ সালে ওয়াসিতে জন্মগ্রহণ করেন। নিজ শহর ওয়াসিতে তিনি প্রাথমিক শিক্ষা লাভ করেন। সেখানে তিনি কুরআন, হাদিস এবং সাহিত্য অধ্যয়ন করেছিলেন। এরপর তিনি হিজরত করে বাগদাদে বসতি স্থাপন করেন এবং শত শত শায়খের কাছ থেকে হাদিস বর্ণনা করেন। সেখানেই তিনি বাগদাদের কয়েকজন পণ্ডিতের কাছ থেকে শাফেয়ী আইনশাস্ত্র, হাদিস বিজ্ঞান, কুরআন তেলাওয়াত, আদাব, আরবি বিজ্ঞান এবং অন্যান্য ধর্মীয় বিজ্ঞান অধ্যয়ন করেন। তিনি তার অর্জন বৃদ্ধি করতে এবং জ্ঞান অর্জন করতে চেয়েছিলেন। তাই তিনি ৫৭৯/১১৮৩-৪ সালে হজ পালন করেন এবং হেজাজের পণ্ডিতদের সাথে পরামর্শ ও জ্ঞান অর্জন করেন । আরও জ্ঞান অর্জনের জন্য মিশর ভ্রমণ করেন।  তিনি ৮ বিউস সানি সোমবার, অর্থাৎ ৭ নভেম্বর ১২৩৯ খ্রিস্টাব্দে বাগদাদে মৃত্যুবরণ করেন।

 কাজ 

 বাগদাদের ইতিহাসের ধারাবাহিকতা 
এই পাণ্ডুলিপিটি ইবন আল-সামানির হারিয়ে যাওয়া কাজের ধারাবাহিকতা বা ধায়ল হিসেবে লেখা হয়েছিল। সামানি নিজেই আল-বাগদাদির "তারিখ বাগদাদ" এর কাজ চালিয়ে গিয়েছিলেন। ইবনে আল-দুবাইতির কাজ ছিল আল-সামানীর নাম অনুসারে মৃত গুরুদের নাম যুক্ত করা। তিনি বাগদাদিদের তালিকাভুক্ত করেন, যাদের মধ্যে ছিলেন খলিফা, শাসক, মন্ত্রী, রাষ্ট্রপ্রভু, ফকিহ, সেনাপতি, বিচারক, প্রচারক, হাদিস বর্ণনাকারী, কারি, গুণী ব্যক্তি, সাহিত্যিক, কবি, সুফি, চিকিৎসক, ফার্মাসিস্ট এবং অন্যান্য। তাঁর রচনায় উল্লিখিত কিছু ব্যক্তিত্ব ছিলেন তাঁর পরিচিত শিক্ষক। তাদের শিক্ষাজীবন, অধ্যয়ন, ভ্রমণ, শায়খ এবং সম্পর্কের বিষয়ে তিনি লিখেছেন।

১২৩৯ সালে তাঁর মৃত্যুর পর তাঁর বিখ্যাত শিষ্য ইবনে-আন-নাজ্জার তাঁর কাজ চালিয়ে যান। "তা'রিখ বাগদাদের ধারাবাহিকতা থেকে একটি [উপযোগী] উদ্ধৃতি" (আল-মুস্তফাদ মিন ধাইল তারিক বাগদাদ) শিরোনামে বইটিকে আরও সম্প্রসারণ করেন।

 ওয়াসিতের ইতিহাস 
ইবনে আল-দুবাইথি ওয়াসিতের ইতিহাসও লিখেছিলেন। ওয়াসিত শহর সেসময় বৈজ্ঞানিক ও সাংস্কৃতিক কেন্দ্র হিসেবে পরিচিত ছিল। ইতিহাসবিদরা বইটিকে “মহান ইতিহাস” হিসেবে বর্ণনা করেছেন। এতে তিনি ওয়াসিতের সাংস্কৃতিক ও বুদ্ধিবৃত্তিক দিক, এর পণ্ডিত, কিছু বিদ্যালয় ও শিক্ষকদের সম্পর্কে সঠিক তথ্য উপস্থাপন করেন। এটিতে ওয়াসিতের ব্যক্তিবর্গ, কারি, বক্তা, ফকিহ এবং লেখকদের সম্পর্কে মূল্যবান তথ্য রয়েছে। এছাড়া শহরটির সঙ্গে ইসলামী বিশ্বের জ্ঞানচর্চার সম্পর্ক, প্রসিদ্ধ বৈজ্ঞানিক পরিবারগুলোর অবস্থান, ও হাদিসশাস্ত্র সম্পর্কিত তথ্যও বইটিতে অন্তর্ভুক্ত আছে। বইটি উপস্থাপনা নির্ভুলতা এবং ব্যাপকতা দিক দিয়ে আলাদা ছিল। কারণ তিনি ওয়াসিতের স্থানীয় ছিলেন এবং এর অনেক শায়খ ও পণ্ডিতদের সাথে বসবাস করেছিলেন। তিনি ওয়াসিতের পণ্ডিতদের ঐতিহাসিক গ্রন্থের উপর নির্ভর করেছিলেন।Ibn al-Dubaythī, Dhayl taʾrīkh Madīnat al-salām Baghdād , vol.  V, Beirut, Bashshār ʿAwwād Maʿrūf, 2006 তাঁর লেখা ওয়াসিতের ইতিহাস গ্রন্থটি সংরক্ষণ করা হয়নি।

 তথ্যসূত্র 

 গ্রন্থপঞ্জি 

 বহিঃসংযোগ 


বিষয়শ্রেণী:মুহাদ্দিস
বিষয়শ্রেণী:আশআরি ব্যক্তি
বিষয়শ্রেণী:শাফিঈ ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:১২৩৯-এ মৃত্যু
বিষয়শ্রেণী:১১৬৩-এ জন্ম
বিষয়শ্রেণী:উদ্ধৃতি শৈলীতে আরবি ভাষার উৎস (ar)